**DĖL ROKIŠKIO KRAŠTO MUZIEJAUS NUOSTATŲ PATVIRTINIMO**

2023 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsniu, Lietuvos Respublikos muziejų įstatymo 10 straipsniu ir atsižvelgdama į Rokiškio rajono savivaldybės mero 2023 m. gegužės 19 d. potvarkį Nr. MV-77 „Dėl Rokiškio rajono savivaldybės Juozo Keliuočio viešosios bibliotekos ir Rokiškio krašto muziejaus nuostatų“ Rokiškio rajono savivaldybės taryba nusprendžia:

1. Patvirtinti Rokiškio krašto muziejaus nuostatus (priedas).

2. Įgalioti Rokiškio krašto muziejaus direktorių pasirašyti šio sprendimo 1 punkte nurodytos įstaigos nuostatus ir įregistruoti juos Juridinių asmenų registre bei atlikti kitus veiksmus, susijusius su nuostatų įregistravimu.

3. Pripažinti netekusiu galios Rokiškio rajono savivaldybės tarybos 2020 m. lapkričio 27 d. sprendimą Nr. TS-297 „Dėl Rokiškio krašto muziejaus nuostatų patvirtinimo“.

Savivaldybės meras Ramūnas Godeliauskas

Irena Matelienė

PATVIRTINTA

Rokiškio rajono savivaldybės mero

2023 m. balandžio 7 d. potvarkiu

Nr. MV-17

**SPRENDIMO PROJEKTO**

**DĖL ROKIŠKIO KRAŠTO MUZIEJAUS NUOSTATŲ PATVIRTINIMO**

**AIŠKINAMASIS RAŠTAS**

2023-05-25

Projekto rengėjas – Komunikacijos ir kultūros skyriaus vedėja Irena Matelienė.

Pranešėjas komitetų ir Tarybos posėdžiuose – Komunikacijos ir kultūros skyriaus vedėja Irena Matelienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio krašto muziejaus nuostatus pasikeitus LR muziejų įstatymo nuostatoms. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | 1. Pasikeitus Lietuvos Respublikos vietos savivaldos įstatymui (nauja redakcija nuo 2023-04-01: Nr. XIV-1268, 2022-06-30), į nuostatus įrašoma savivaldybės tarybai nustatyta pareiga tvirtinti biudžetinės įstaigos struktūrą ir darbo užmokesčio fondą, nustatyti tvarką, kaip naudojama gauta parama;  2. Pasikeitus Lietuvos Respublikos muziejų įstatymui (nauja redakcija nuo 2023-04-01: Nr. XIV-1819, 2023-03-23), keičiasi funkcijų formuluotės, keičiasi rinkinių valdytojo pareigybė, savivaldybės tarybai priskiriamos papildomos kompetencijos, detalizuojama muziejaus direktoriaus priėmimo ar skyrimo neskelbiant konkurso tvarka, direktoriaus galimybė dirbti kitą apmokamą darbą. Teisės akte atliktos techninės teksto korekcijos.  3. Įgyvendinama Rokiškio rajono savivaldybės centralizuotos vidaus audito tarnybos rekomendacija Rokiškio krašto muziejui, (2022-04-19 Nr. AV-393) įpareigoti įstaigos direktorių informuoti apie pakeistą pareigybių sąrašą, pasitarus su auditoriais. |
| 3. | Laukiami rezultatai | Patvirtinti teisės aktus ir aktualias veiklos sąlygas atitinkantys Rokiškio krašto muziejaus nuostatai. |
| 4. | Lėšų poreikis ir šaltiniai | Nuostatų registravimo mokestis 19,80 Eur bus apmokėtas iš Rokiškio krašto muziejaus lėšų. |
| 5. | Antikorupcinis sprendimo projekto vertinimas |  |
| 6. | Kiti sprendimui priimti reikalingi pagrindimai, skaičiavimai ar paaiškinimai | Su pakeitimais supažindinta Rokiškio krašto muziejaus taryba. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |